17.7.2023
MT
Il-Ġurnal Uffiċjali tal-Unjoni Ewropea
C 252/71
— tannulla l-Artikolu 1i u l-Anness VIII tar-Regolament tal-Kunsill (KE) Nru 765/2006 tat-18 ta’ Mejju 2006 dwar miżuri restrittivi kontra l-President Lukashenko u ċerti uffiċjali tal-Belarus (ĠU 2008, L 352M, p. 432), kif emendat bid-Deċiżjoni tal-Kunsill 2023/421/PESK, sa fejn ir-restrizzjonijiet rilevanti jipprojbixxu t-tranżitu ta’ potassa mill-Bjelorussja fit-territorju tal-Litwanja, b’mod partikolari bil-baħar fil-port ta’ Klaipeda; — tikkundanna lill-Kunsill għall-ispejjeż, inkluż dawk sostnuti mir-rikorrenti għad-difiża tagħha.
Motivi u argumenti prinċipali Insostenn tar-rikors tagħha, ir-rikorrenti tinvoka sitt motivi. 1.
L-ewwel motiv ibbażat fuq l-allegazzjoni li r-restrizzjonijiet rilevanti stabbiliti bl-atti kkontestati jiksru l-prinċipju ta’ legalità u ta’ ċertezza legali. 2.
It-tieni motiv ibbażat fuq l-allegazzjoni li r-restrizzjonijiet rilevanti stabbiliti bl-atti kkontestati jiksru l-obbligi tal-WTO li għandha l-Unjoni sa fejn dawn jirrestrinġu t-tranżitu ta’ prodotti fit-territorju tal-Unjoni lil membri oħra tal-WTO bi ksur tal-Artikolu V:2 tal-GATT 1994. 3.
It-tielet motiv ibbażat fuq l-allegazzjoni li r-restrizzjonijiet rilevanti stabbiliti bl-atti kkontestati, sa fejn dawn jipprojbixxu t-tranżitu ta’ potassa mill-Bjelorussja fit-territorju tal-Litwanja, jiksru l-Ftehim dwar il-Kundizzjonijiet għat-Tranżitu ta’ merkanzija mir-Repubblika tal-Bjelorussja bl-użu tal-portijiet u tal-infrastruttura oħra tat-trasport tar-Repubblika tal-Litwanja. 4.
Ir-raba’ motiv ibbażat fuq l-allegazzjoni li r-restrizzjonijiet rilevanti stabbiliti bl-atti kkontestati jiksru l-libertà ta’ tranżitu prevista fil-Konvenzjoni tan-Nazzjonijiet Uniti fuq id-dritt tal-baħar (UNCLOS). 5.
Il-ħames motiv ibbażat fuq l-allegat ksur tad-dritt tar-rikorrenti li teżerċita negozju u tal-prinċipju ta’ proporzjonalità. 6.
Is-sitt motiv ibbażat fuq l-allegat ksur tal-prinċipju ta’ aspettattivi leġittimi.
Rikors ippreżentat fl-24 ta’ Mejju 2023 – Unilab vs EUIPO – Cofares (Healthily) (Kawża T-288/23) (2023/C 252/85) Lingwa tar-rikors: l-Ingliż Partijiet Rikorrent: Unilab LP (Rockville, Maryland, l-Istati Uniti) (rappreżentant: M. Kondrat, avukat) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Cofares, Sociedad Cooperativa Farmaceutica Española (Madrid, Spanja)
Informazzjoni dwar il-proċedimenti quddiem l-EUIPO Applikant għat-trade mark kontenzjuża: ir-rikorrenti Trade mark kontenzjuża kkonċernata: applikazzjoni għat-trade mark figurattiva tal-Unjoni Ewropea “Healthily” – Applikazzjoni għal reġistrazzjoni Nru 18 324 697 Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tat-Tieni Bord tal-Appell tal-EUIPO tal-1 ta’ Marzu 2023 fil-Każ R 1959/2022-2